Brian David Usanga

**Brian David Usanga** (født 28. oktober 1928 i Obotim  i Kolonien og protektoratet Nigeria, død 26. mai 2005 i Roma i  Italia) var en nigeriansk geistlig og katolsk erkebiskop av Calabar.
## Liv og virke
### Prest
Brian David Usanga studerte filosofi og katolsk teologi ved *Bigard Pontifical Seminary* i Enugu. Han ble presteviet for bispedømmet Calabar den 8. desember 1956. Brian David Usanga var så menighetssjelesørger og i ekteskapssjelesorg før han ble visesekretær for katolsk utdanning i bispedømmet Calabar i 1957. I 1961 ble Usanga sendt til USA for videre studier, hvor han tok en bachelorgrad i filosofi fra *St. Mary of the Plains College* i Dodge City og en mastergrad fra Saint Louis University i 1963. I 1966 ble han uteksaminert fra Catholic University of America i Washington, D.C. med doktorgrad i filosofisk antropologi.

### Hjelpebiskop i Calabar
Den 5. august 1966 utnevnte pave Paul VI ham til titulærbiskop av *Ubaba* og hjelpebiskop i Calabar. Den apostoliske delegat for Sentral-Øst-Afrika, erkebiskop Luigi Bellotti, ordinerte ham til biskop den 4. desember samme år i Kristi Kongens kirke i Uyo; medkonsekratorer var biskopen av Calabar, James Moynagh S.P.S., og biskopen av Ikot Ekpene, Dominic Ignatius Ekandem. Som hjelpebiskop var Usanga også sekretær for bispekonferansen i Nigeria.

### Biskop, så erkebiskop, av Calabar
Pave Paul VI utnevnte ham til biskop av Calabar den 5. februar 1970. Brian David Usanga ble den første erkebiskopen av Calabar 26. mai 1994 som følge elevasjonen av bispedømmet Calabar til erkebispedømme. 

Den 17. desember 2003 innvilget pave Johannes Paul II Usangas forespørsel om å få trekke seg tilbake på grunn av sin høye alder.

Erkebiskop Usanga var i Roma for medisinsk behandling da han døde 26. mai 2005. Han var 77 år gammel. 

Erkebiskop John Onaiyekan av Abuja feiret begravelsesmessen i *Sacred Heart*-katedralen i Calabar. Erkebiskop Usanga ble gravlagt i en krypt ved katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Agostino Gaetano Riboldi (1839–1902) *1877
* Biskop Francesco Ciceri (1848–1924) *1901
* Biskop Ferdinando Rodolfi (1866–1943) *1911
* Biskop Antonio Mantiero (1884–1956) *1931
* Biskop Giuseppe Carraro (1899–1980) *1952
* Erkebiskop Luigi Bellotti (1914–1995) *1964
* Erkebiskop *Brian David Usanga* (1928-2005) *1966

## Referanser